רק שתי מטבעות, לונדון וברוויק (Berwick), הנפיקו מטבעות פרד'ינג בתקופת אדוארד השני (1307 - 1327), ותוצרתן מוגדרת "נדירה" ו"נדירה מאד" בהתאמה. המטבעות דומים מאוד למטבעות של אביו, והשילוב של נדירותם ומצבם הגרוע של הממצאים הביא לכך שלא נערך מחקר רב על הפרד'ינגים של תקופתו. נראה עם זאת כי במשך רוב שנות מלכותו נטבעו פרד'ינגים של אדוארד הראשון מדי פעם.
ניתן לזהות בקלות פרד'ינגים מתקופת אדוארד השלישי (1327–1377), אף כי הם די דומים לפרד'ינגים של קודמיו, על ידי הכתובת "" (אדוארד מלך אנגליה) בחזית. שלוש מטבעות טבעו פרד'ינגים בתקופתו: לונדון הפוריה ביותר, מטבעות ברוויק נדירים, ורק דוגמה אחת ידועה של המטבעה ברדינג (). הפרד'ינגים מתקופה זו הם די נדירים. אף כי הטוהר הרגיל של הכסף בתקופה זו היה 0.925 (כסף סטרלינג), בטביעה השנייה בשנים 1335–1343 ייצרה מטבעת לונדון מטבעות גדולים יותר של 0.833 כסף.
פרד'ינגים מתקופת ריצ'רד השני (1377 - 1399) נדירים בכל מצב שהוא. כולם נטבעו במטבעת לונדון והם נושאים את הכיתוב "" (ריצ'רד מלך אנגליה).
הנרי החמישי, מלך אנגליה הנפיק פרד'ינגים "כבדים" (טרום 1412) כמו גם "קלים" (20% קלים יותר, 1412 - 1413)), אך כיוון שקיצוץ היה כה נפוץ, קשה להבדיל בין הסוגים השונים לפי גודלם בלבד. שתי המהדורות נדירות, ונושאות כיתוב קדמי של "" וכיתוב אחורי של "", אף כי על המטבעות הקלים הכיתוב מופיע בתור "".
ניתן להבדיל בין המהדורה היחידה של פרד'ינגים של הנרי החמישי (1413 - 1422) לבין אלו של אביו, כי הצוואר מוצג בדמותו של הנרי החמישי על המטבעות, אך קשה להבחין ביניהם לבין אלו של תקופת מלוכתו הראשונה של הנרי השישי (1422 - 1461). הם נבדלים בכל זאת בכך שכל מטבעותיו של הנרי החמישי נטבעו בלונדון, ואילו אלה של הנרי השישי בקאלה ().
בתקופת מלוכתו הראשונה של אדוארד הרביעי (1461 - 1470) נטבעו מטבעות כבדים (לפני 1464), בכיתוב "", וכן מטבעות קלים בכיתוב "", אך כולם נדירים ביותר, ולא ניתן להשתמש במשקל המטבעות כדי להבחין ביניהם, בגלל שחיקה, קציצה וכולי.
לא יוצרו כל פרד'ינגים בתקופת מלוכתם השנייה של הנרי השישי ושל אדוארד הרביעי, או במשך מלוכתו הקצרה של אדוארד החמישי, מלך אנגליה.
סוג נדיר ביותר של מטבעות נטבע בתקופת ריצ'רד השלישי, מלך אנגליה (1483 - 1485). הכיתוב בהם סביב דמות המלך הוא "".
רק סוג נדיר אחד של פרד'ינגים נטבע בתקופת הנרי השביעי, מלך אנגליה (1485 - 1509), במטבעת לונדון. יש עליו את הכיתוב הייחודי "" סביב דמות המלך, להבדיל ממטבעות של הנרים מוקדמים יותר.
הנרי השמיני, מלך אנגליה (1509 - 1547) הוציא פרד'ינגים שנטבעו בלונדון בכל שלוש המהדורות שטבע, אף כי כולן נדירות ביותר. על פני מטבעות מהטביעה הראשונה (1509 - 1526) מופיע הכיתוב "" סביב שער מתרומם. על פני מטבעות מהטביעה השנייה (1526 - 1544) כתוב "", יש ורד סביב השער, ומאחור כתוב "" סביב צלב ארוך. פרד'ינגים מן הטביעה השנייה נטבעו גם בקנטרברי, והם נבדלים בסימן מטבעה בצורת גלגל קתרין. הטביעה השלישית (1544 - 1547) יוצרה על בסיס כסף ונושאת את הכיתוב "" סביב ורד, ואת הכתובת האחורית "" סביב צלב ארוך עם כדורון בודד בכל רביע.
פרד'ינג מבוסס כסף הוצא על ידי אדוארד השישי, מלך אנגליה (1547 - 1553) עם הכיתוב "" סביב שער מתרומם על פני המטבע. גם מטבע זה נדיר ביותר.
לא יוצרו פרד'ינגים בתקופת מלוכתם של מרי הראשונה, פיליפ ומרי, או אליזבת הראשונה, בעיקר מכיוון שלאחר שורה של הפחתות במשקל הכסף במטבע, פרד'ינג הכסף הפך קטן מכדי לטבוע אותו, והיה קל מדי לאבד אותו.
פרד'ינגים מבוססי מתכת.
בתקופת שלטונו של המלך ג'יימס הראשון (1603 - 1625) הופיעו לראשונה מטבעות נחושת. מניסיונו הקודם כמלך סקוטלנד למד ג'יימס כי מטבעות נחושת בעלות ערך נמוך יהיו מקובלים על הבריות, הואיל ומטבעות כאלה היו בשימוש בסקוטלנד כמו גם ביבשת במשך זמן מה. אך נראה היה כי לאנגלים יש אובססיה בקשר לזהב וכסף: הם דרשו שהמטבעות יהיו עשויות ממתכת בשווי ערכן הנקוב.
ג'יימס החליט לא לתת את טביעת מטבעות הנחושת בידי המטבעה המלכותית, אלא בידיו של ג'ון הרינגטון, ברון אקסטון. הוא שילם ביוקר על הזכות, אך גם הרוויח ממנה יפה. שלא כמו מטבעות גדולים יותר, פרד'ינגים לא הכילו את ערכם במתכת. הוא נפטר ב-1614, והזכות לטבוע פרד'ינגים עברה לבנו, שנפטר אף הוא מספר חודשים מאוחר יותר. אז עברה הזכות חזרה לאשתו של הרינגטון, אן. נראה כי לאחר מכן מסרה לידי הרינגטון את הזכות או מכרה אותה ללודוויק, דוכס לנוקס. המהדורות של לנוקס היו גדולות יותר מאלה של הרינגטון.
המטבעות החדשים היוו הילך חוקי עד לערך כולל של שישה פני, והציגו את האלה בריטניה (על פי הדוגמנית הדוכסית מריצ'מונד) מאחור. תוך זמן קצר נתגלה כי המטבעה לא הייתה מסוגלת לייצר את גלמי הנחושת הדרושים למטבעות החדשים, ואלה יובאו לבסוף משוודיה.
פרד'ינגי הנחושת יוצרו ב-1672 - 1675 וב-1679, שקלו 5.2 - 6.4 גרם, וקוטרם היה 22 - 23 מ"מ. על פניהם הייתה דמות המלך פונה שמאלה, עם הכיתוב "" – Charles, son of Charles. הפנים האחוריים הראו את בריטניה ישובה כשהיא פונה שמאלה, עם הכיתוב "" והתאריך בשוליים מתחת.
ב-1684 וב-1685 יוצרו פרד'ינגים עשויים בדיל ופקק נחושת קטן במרכזם - הם שקלו 5.4 - 6.0 גרם וקוטרם היה 23 - 24 מ"מ. הם נשאו אותם כיתובים כמו פרד'ינגי הנחושת. יוצרו מעט מאוד פרד'ינגים ב-1685 כיוון שהמלך מת ב-8 בפברואר 1684, בלוח הישן (כלומר כאשר אחרי 24 במרץ 1684 בא 25 במרץ 1685, ראש השנה החדשה). על פרד'ינגי הבדיל הופיע הכיתוב "" – a subsidiary coinage בתוספת התאריך בשוליים, במקום מאחור.
בתקופת מלכותו של ג'יימס השני, המשיכו לייצר פרד'ינגים מבדיל עם פקק נחושת. קיימות דוגמאות בכל טווח השנים בין 1684 ו-1687. בחזית הייתה דמות פרוטומה פונה ימינה של המלך, בכיתוב "" – "ג'יימס השני" בעוד האחור הציג את בריטניה היישובה פונה שמאלה, עם הכיתוב "" והכיתוב "" והתאריך על שפת המטבע.
המשיכו לייצר פרד'ינגים מבדיל במשך שנותיה הראשונות של מלוכתם המשותפת של ויליאם ומרי. מטבעות אלו מתוארכים 1689 - 1692. אך פופולריות המטבעות הלכה ופחתה כאשר הלכו וניכרו בעיות קורוזיית הבדיל.
ב-1693 וב-1694 יוצרו שוב פרד'ינגי נחושת, במשקל 4.7 - 6.2 גרם ובקוטר 22 - 23 מ"מ. בשתי המהדורות, חזית המטבע הציגה את ראשיהם של השותפים למלוכה בכיתוב "".
לאחר מותה של המלכה מרי השנייה ב-1694, ייצור המטבעות נמשך תחת אותו חוזה, כאשר פרד'ינגים של המלך ויליאם השלישי יוצרו עבור כל השנים בין 1695 ו-1700. עם זאת, מהר מאוד התברר שהיצרנים חסכו בעלויות: הם השתמשו בכח עבודה זול, כולל נוכרים אשר חלקם לא ידעו אף לאיית את שמו של המלך שחרתו על התבניות. ב-1698 היה כבר היצף של מטבעות נחושת והועבר חוק להפסקת הטביעה למשך שנה. נראה כי הייתה לכך השפעה מועטה ביותר, והתרבות המטבעות נמשכה. ניסיונות פרלמנטריים נוספים לעצירת ההיצף נעשו מאוחר יותר.
הממלכה המאוחדת.
פרד'ינגים של אן ושל מלכי בית הנובר.
הודות להיצף של השלטון הקודם, לא היה צורך בייצור פרד'ינגי נחושת תחת שלטונה של אן מלכת בריטניה (1701 - 1714) עד לשנת מלוכתה האחרונה. לולא מתה המלכה באותה שנה, אין ספק כי הפרד'ינג משנת 1714, שמשקלו 4.8 - 5.8 גרם וקוטרו 21 - 22 מ"מ, היה נכנס למחזור בכמויות גדולות, אך מעמדו בפועל מוטל בספק, כיוון שהוא עלול להיחשב כתבנית. סר אייזק ניוטון היה אדון המטבעה, והיו לו אידיאלים גבוהים בקשר לאיכות הטביעה. הפרד'ינג של אן עולה משמעותית בעיצובו ובטביעתו על דוגמאות של ויליאם השלישי. דמותה הישנה של בריטניה, ששימשה מאז זמנו של צ'ארלס השני נזנחה לטובת עיצוב של תבליט גבוה חד יותר, בו רגלה החשופה של בריטניה מכוסה, כמדווח, לפי הוראותיה של המלכה. בסביבות 1802 שמועה מוזרה סחפה את בריטניה: שהפרד'ינג של המלכה אן שווה הון - £500 לפחות, והופיעו מודעות בעיתונים רבים, המציעות פריטים למכירה. במרץ 1802 נמכר פריט אחד במכירה פומבית בלונדון עבור לא פחות מ-750 גיניאות (£787 ו-10 שילינג).
מותה של המלכה אן הזם את הניסיונות להנפיק את הפרד'ינג שלה, אך הצורך במטבעות נחושת לא פחת לאחר הכתרתו של המלך ג'ורג' הראשון (1714 - 1727). מחיר הנחושת עלה, כך שהפרד'ינגים החדשים היו קלים יותר ממהדורות קודמות: 4.5 - 5.3 גרם. הפרד'ינגים שנטבעו ב-1717 נראו מעט מוזרים כי הם היו קטנים יותר ועבים יותר ממהדורות קודמות, עם קוטר של 20 - 21 מ"מ. הם מכונים פרד'ינגי dump. פרד'ינגים מ-1719 - 1724 גדולים מעט יותר, 22 - 23 מ"מ, אך בעלי משקל דומה. לרוע המזל סבלו שתי המהדורות מבעיות ייצור, כיוון שהתבניות היו בעיצוב של תבליט בולט, והיה קשה להפעיל מספיק לחץ על הגלמים כדי ליצור רישום טוב. המטבע מציג את ראשו של המלך ג'ורג הפונה ימינה, והכיתוב "" מקדימה, ובריטניה עם הכיתוב "" והתאריך בשוליים התחתונים, מתחת לבריטניה.